ΓΡΑΠΤΗ ΕΡΩΤΗΣΗ P-0988/00

υποβολή: Neil MacCormick (Verts/ALE) προς την Επιτροπή

(22 Μαρτίου 2000)

Θέμα: Λύματα και μικρές γαλακτοκομικές μονάδες

Οι μικρές γαλακτοκομικές μονάδες σε απόκεντρες περιοχές της Ένωσης θα αντιμετωπίσουν βραχυπρόθεσμες δυσκολίες στην προσαρμογή των μεθόδων παραγωγής προκειμένου να πληρούν τις προϋποθέσεις που επιβάλλονται στα πλαίσια των Κοινοτικών Κανονισμών και Οδηγιών περί λυμάτων. Το πρόβλημα της μετατροπής του πλεονάζοντος ορρού γάλακτος σε επαναχρησιμοποιήσιμη πρωτείνη είναι τεχνικώς επιλύσιμο αλλά θα χρειαστεί πολύς χρόνος έως ότου αναπτυχθεί μια οικονομικά βιώσιμη διεργασία που να μπορούν να χρησιμοποιούν οι μικροπαραγωγοί. Σε περίπτωση που οι γαλακτοκομικές μονάδεςποχρεωθούν να κλείσουν, θα προκύψουν εκτεταμένες ζημίες για τις ΜΜΕ και τις εκμεταλλεύσεις, ενώ θαπάρξει και μείωση των ευκαιριών απασχόλησης στις απόκεντρες περιοχές. Αυτό είναι σχεδόν σίγουρο ότι θα συμβεί εάν αυτέςποχρεωθούν να συμμορφωθούν αμέσως με τα νέα πρότυπα.

Θα μπορούσε μήπως η Επιτροπή να αντιμετωπίσει ευνοϊκά τα αιτήματα για αναβολή της πλήρους εφαρμογής του νόμου για περιπτώσεις στις οποίες ο απόκεντρος χαρακτήρας διασφαλίζει έναν ελάχιστο βαθμό περιβαλλοντικής βλάβης που θα προέκυπτε από μια τέτοια καθυστέρηση, και όπου η παραγωγή θα κινδύνευε να καταστεί απαγορευτικά δαπανηρή σε περίπτωση απαίτησης της άμεσης εφαρμογής του νόμου;

Απάντηση της κας Wallstrm εξ ονόματος της Επιτροπής

(25 Απριλίου 2000)

Σε κοινοτικό επίπεδο, η απόρριψη των αποβλήτων της μεταποιητικής βιομηχανίας γάλακτος ρυθμίζεται από την οδηγία 91/271/ΕΟΚ(1) για την επεξεργασία των αστικών λυμάτων.

Η οδηγία αυτή, η οποία εκδόθηκε το 1991, προβλέπει στο άρθρο 13 ότι, το αργότερο έως τις 31 Δεκεμβρίου 2000, τα βιοαποικοδομήσιμα βιομηχανικά λύματα που προέρχονται από εγκαταστάσεις που ανήκουν σε βιομηχανικούς τομείς μεταξύ των οποίων είναι και η βιομηχανία γαλακτομικών και δεν διοχετεύονται στους σταθμούς επεξεργασίας αστικών λυμάτων, πριν απορριφθούν στα ύδαταποδοχής, πρέπει να πληρούν, πριν την απόρριψή τους, τους όρους που έχουν θεσπισθεί από τις αρμόδιες αρχές ή τα κατάλληλα όργανα του κράτους μέλους. Ηποχρέωση αυτή αφορά τις απορρίψεις από βιομηχανικές εγκαταστάσεις που παρουσιάζουν οργανική βιοαποικοδομήσιμη ρύπανση με 4 000 ι.π. ή περισσότερο (το ισοδύναμο πληθυσμού είναι η μονάδα μέτρησης που αντιστοιχεί στην οργανική ρύπανση που απορρίπτει ένα άτομο κατά μέσο όρο κάθε ημέρα στα αστικά λύματα).

Οι προδιαγραφές απόρριψης αυτών των βιομηχανικών λυμάτων έπρεπε να έχουν θεσπισθεί από την αρμόδια αρχή ή το κατάλληλο όργανο το αργότερο έως τις 31 Δεκεμβρίου 1993. Οιπεύθυνοι των εγκαταστάσεων είχαν επομένως χρονικό περιθώριο επτά ετών για να συμμορφωθούν προς τις προδιαγραφές αυτές. Η οδηγία δεν προβλέπει καμία δυνατότητα παράτασης της προσθεσμίας αυτής.

Δενφίσταται κοινοτική νομοθεσία για τις απορρίψεις των βιομηχανικών εγκαταστάσεων των κλάδων που αναφέρονται στην οδηγία, οι οποίες παράγουν ρύπανση κάτω των 4000 ι.π.. Η πρόταση οδηγίας για τη θέσπιση πλαισίου κοινοτικής δράσης στον τομέα τωνδάτων πουπέβαλε η Επιτροπή στις 15 Απριλίου 1997(2) προβλέπει επίσης ότι οι απορρίψεις αυτές θαπόκεινται στην έκδοση αδείας προηγουμένως, εφόσον ενδέχεται να έχουν αρνητικές επιπτώσεις στα ύδαταποδοχής.

(1) ΕΕ L 135 της 30.5.1991.

(2) ΕΕ C 184 της 17.6.1997.